Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20) постапувајќи по Жалба изјавена од Национален младински совет на Македонија (НМСМ), преку полномошникот Мариана Ангелова, поднесена против Општина Ѓорче Петров, по предметот Барање за пристап до информации од јавен карактер, на ден 28.04.2025 година, го донесе следното:

**Р Е Ш Е Н И Е**

**СЕ ЗАПИРА** постапката по Жалбата изјавена од Национален младински совет на Македонија (НМСМ), преку полномошникот Мариана Ангелова, поднесена против Општина Ѓорче Петров, заведена во Агенцијата под бр.08-140 на 15.04.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Национален младински совет на Македонија (НМСМ), по електронски пат на 21.03.2025 година поднел Барање за пристап до информации од јавен карактер до Општина Ѓорче Петров, со кое побарал по е-маил да му се достави електронски запис од следните информации:

„I Локален Младински совет

* 1. Дали е формиран Локален младински совет во општината? Доколку да, колку членови брои советот? Доколку да, споделте ја одлуката за формирањето.
  2. Дали има(по) повик за членови? Во прилог споделете го повикот и линк до објавата на повикот.
  3. Доколку е формиран локален младински совет, наведете листа од членовите и наведете од каква форма на младинско организирање доаѓаат членовите на советот? (младински организации, организации за млади, студентски организации, политички подмладок итн.)

II Локална стратегија за млади

2.1 Дали се спроведени консултации за Локална стратегија за млади?

2.2 Дали е усвоена стратегијата за млади? Доколку да, споделете ја стратегијата во прилог.

2.3 Дали се направени акциски планови за неа? Доколку да, споделете го акцискиот план.

2.4 Доколку не е усвоена, дали и кога се планира да започне процесот?

III Канцеларија за млади

3.1 Далие формирана канцеларија за млади во рамки на Општината? Доколку да, споделете одлука за нејзино формирање во прилог.

IV Младински центар

4.1 Дали е формиран младински центар во општината? Доколку да, споделете

одлука за неговото формирање во прилог.

4.2 Доколку е формирана младински центар, дали се креирани програми? Доколку да, споделете ја програмата на младински центар.

4.3 доколку е формиран младински центар, дали истиот го води организација? Доколку да, наведете ја организацијата?

V Службеник за млади

5.1 Дали е назначен службеник за млади во општината? Доколку да, споделете ја одлуката за неговото именување.

5.2 Доколку општината има назначено службеник, наведете негови контакт-информации“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-140 на 15.04.2025 година.

Агенцијата со електронски допис бр.08-140 од 16.04.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации на 23.04.2025 година до Агенцијата по електронски пат достави Решение бр.03-607/4 од 17.04.2025 година со кое се прифаќа Барањето на Барателот и Одговор на барање бр.03-607/5 од 07.04.2025 година, каде се одговара на бараните информации.

На 24.04.2025 година Барателот на информаци до Агенцијата достави е-маил заведен под бр. 08-140, со кој ја извести Агенцијата дека „Со овој мејл би сакала да Ве известам дека ја повлекуваме жалбата до Општина Ѓорче Петров во однос на оперативните аспекти од имплементацијата на Законот за младинско учество и младински политики...“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**